Olifant slaan bejaarde met slurp doodArgieffoto ’n 84-jarige man van Melun in Frankryk is dood nadat ’n sirkusolifant, wat uit aanhouding ontsnap het, hom met sy slurp geslaan het. Die olifant het Sondagmiddag soos oudergewoonte in Lizy-sur-Ourcq, sowat 50km van Parys, opgetree en is daarna teruggeneem na sy aanhoudingskampie wat met ŉ elektriese draad omhein is. Volgens ooggetuies het die olifant ’n grondseil gegryp en dit oor die elektriese heining geplaas, waarna hy deur sy versperring gebreek het. Die olifant het op die bejaarde man afgestorm en hom met sy slurp omgeslaan. Die bejaarde het in die hospitaal aan sy beserings beswyk. – SAPA-AFP